 סימן קי - אין נזקקין לנכסי קטן. ובו יא סעיפים:
בכ''מ שאמרו שמעמידים להם אפוטרופוס כדי ליזקק לנכסיהם מקבלים עדים בפני אפוטרופוס דאפוטרופוס בעל דין הוא וכן עידי צוואה מקבלים אותם בפני האפוטרופוס: {הגה: וי''א הטעם דבדבר הברור שאין בו חשש כמו צוואה מקבלין אפי' שלא בפני בעל דבר וע''כ מותר לקבל עידי צוואה בפני הקטן (נ''י פ' הגוזל בתרא) וה''ה בכל דבר המבורר שהקטן חייב (כן משמע במרדכי פרק השולח):} ויש מי שכתב שאין מקבלים אותם בפני האפוטרופוס והיכי משכחת לה שהמניח יתומים קטנים תהא צוואתו קיימת במוסר דבריו לב''ד או שכתבו העדים צוואתו בשטר וחתמוה בחייו או שכתב הוא עצמו צוואתו בכתב ידו הניכרת לב''ד (וע''ל סי' ק''ח סעי' ג' ד'):